Legal Document

Category: 1335

Text:
179. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Α2/26718/5543 της 17 Φεβρ./5 Μαρτ. 1993 (ΦΕΚ  Β΄131) Διοικητικά πρόστιμα και ποινές στους παραβάτες των διατάξεων του άρθρ. 3 του Νόμ. 1959/91 (Α΄ 123). Έχοντας υπόψη: 1.Τις διατάξεις της παρ. 2 του άρθρ. 4 του Νόμ. 1959/91 (Α΄ 123) «για τις οδικές μεταφορές, τις επικοινωνίες και άλλες διατάξεις». 2.Το γεγονός ότι πρέπει να καθοριστούν τα απαιτούμενα κατά περίπτωση έγγραφα, ο τρόπος επιβολής ποινών και η ιαδικασία είσπραξης των διοικητικών προστίμων για τους παραβάτες των διατάξεων του άρθρ. 3 του Νόμ. 1959/91 (Α΄ 123). (Μετά τη σελ. 242,8948) Σελ. 242,8949 Τεύχος 1265-Σελ. 11 Φορτηγά αυτοκίνητα 21.Ε.δ.178-179 3.Την κοινή απόφαση του Πρωθυπουργού και Υπουργού Οικονομικών ΑΠΥ/847/107899/1182/ 0001/7-8-92 (ΦΕΚ 525/Β/14-8-92), με την οποία ανατίθεται στους Υφυπουργούς Οικονομικών η άσκηση αρμοδιοτήτων επί θεμάτων της Γενικής Φορολογίας και Δημόσιας περιουσίας και Γενικής Δ/νσης Τελωνείων, αποφασίζουμε: ΚΕΦΑΛΑΙΟ Α΄ Αρμόδια Όργανα: 1.Αρμόδια όργανα για τη διαπίστωση και την επιβολή ποινών των παραβάσεων του άρθρ. 3 του Νόμ. 1959/91 (Α΄ 123) ανωτ. αριθ. 166 είναι: 1.1.Τα αστυνομικά όργανα. 1.2.Η υπηρεσία ελέγχου Διακίνησης Αγαθών (Υ.Π.Ε.Δ.Α.). 1.3.Οι λιμενικές και τελωνειακές αρχές, και 1.4.Τα μικτά κινητά ελέγχου, που συγκροτούνται από τους οικείους Νομάρχες μετά από εισήγηση των αρμοδίων υπηρεσιών συγκοινωνιών. ΚΕΦΑΛΑΙΟ Β΄ Έργο των αρμοδίων οργάνων. 1.Αστυνομικά Όργανα. 1.1.Το αστυνομικό όργανο σε περίπτωση που διαπιστώσει παραβάσεις του άρθρ. 3 του Νόμ. 1959/91, βεβαιώνει την παράβαση και ενημερώνει την υπηρεσία στην οποία υπάγεται. Η υπηρεσία αυτή εκδίδει απόφαση, που υπογράφεται από τον Διοικητή Αξιωματικό και στην οποία αναφέρεται η παράβαση ή οι παραβάσεις, ο αριθμός των ημερών προσωρινής αφαίρεσης της άδειας και των πινακίδων κυκλοφορίας του φορτηγού αυτοκινήτου ιδιωτικής χρήσης (Φ.Ι.Χ) καθώς και το ποσό του διοικητικού προστίμου. 1.2.Για την αφαίρεση της άδειας κυκλοφορίας και των πινακίδων κυκλοφορίας κοινοποιείται η παραπάνω απόφαση στην αρμόδια Αστυνομική Αρχή του τόπου κατοικίας του παραβάτη (επ’ ονόματι του οποίου έχει εκδοθεί άδεια κυκλοφορίας του Φ.Ι.Χ. αυτοκινήτου) ή του τόπου που έχει έδρα η επιχείρηση (επ’ ονόματι της οποίας έχει εκδοθεί η άδεια κυκλοφορίας του Φ.Ι.Χ. αυτοκινήτου) η οποία να αφαιρεί αμέσως τα στοιχεία κυκλοφορίας του αυτοκινήτου και τα φυλάττει μέχρι τη λήξη της ποινής. Σελ. 242,8950 Τεύχος 1265- Σελ. 12 1.3.Η παραπάνω απόφαση επίσης κοινοποιείται στον παραβάτη, ιδιοκτήτη του Φ.Ι.Χ. αυτοκινήτου. Η καταβολή του Διοικητικού προστίμου γίνεται οίκοθεν, σε οποιαδήποτε Δ.Ο.Υ., με την προσκόμιση από τον υπόχρεο της παραπάνω σχετικής απόφασης που αναφέρει το ποσό του προστίμου, την παράβαση κ.λ.π. 1.4.Τα στοιχεία κυκλοφορίας επιστρέφονται στον ιδιοκτήτη του Φ.Ι.Χ. αυτοκινήτου ή στον εξουσιοδοτημένο εκπρόσωπο της επιχείρησης, (εφόσον η άδεια κυκλοφορίας του Φ.Ι.Χ. αυτοκινήτου επ’ ονόματι επιχείρησης) και εφόσον τα πρόσωπα αυτά καταθέσουν στην αστυνομική αρχή, το διπλότυπο είσπραξης της Δ.Ο.Υ. στην οποία καταβλήθηκε το διοικητικό πρόστιμο. 2.Υπηρεσία ελέγχου διακίνησης αγαθών (Υ.Π.Ε.Δ.Α.). 2.1.Οι ελεγκτές που ορίζονται κατ’ εντολή των προϊσταμένων ΥΠΕΔΑ, σε περίπτωση που διαπιστώνουν παραβάσεις του άρθρ. 3 του Νόμ. 1959/91, συντάσσουν σχετική έκθεση ελέγχου. Οι παραπάνω ελεγκτές συντάσσουν επίσης απόφαση στην οποία αναφέρεται η παράβαση ή οι παραβάσεις, ο αριθμός των ημερών προσωρινής αφαίρεσης της άδειας κυκλοφορίας και των πινακίδων κυκλοφορίας του φορτηγού αυτοκινήτου ιδιωτικής χρήσης (Φ.Ι.Χ.) καθώς και το ποσό του Διοικητικού προστίμου. 21.Ε.δ.179 Φορτηγά αυτοκίνητα 2.2.Για την αφαίρεση της άδειας κυκλοφορίας και των πινακίδων κυκλοφορίας κοινοποιείται η παραπάνω απόφαση στην αρμόδια Αστυνομική Αρχή του τόπου κατοικίας του παραβάτη (επ’ ονόματι του οποίου έχει εκδοθεί η άδεια κυκλοφορίας του Φ.Ι.Χ. αυτ/του) ή του τόπου που έχει έδρα η επιχείρηση (επ’ ονόματι της οποίας έχει εκδοθεί η άδεια κυκλοφορίας του Φ.Ι.Χ. αυτοκινήτου), η οποία και αφαιρεί αμέσως τα στοιχεία κυκλοφορίας και τα φυλάττει μέχρι τη λήξη της ποινής. 2.3.Ο τρόπος καταβολής του προστίμου από τον υπόχρεο και η επιστροφή των στοιχείων κυκλοφορίας πραγματοποιούνται με τη διαδικασία των παρ. 1.3. και 1.4. του κεφαλαίου Β της παρούσας. 3.Λιμενικές και Τελωνειακές Αρχές. 3.1.Λιμενικές Αρχές. Τα Λιμενικά Όργανα, σε περίπτωση που διαπιστώσουν παραβάσεις του άρθρ. 3 του Νόμ. 1959/91, στη ζώνη αρμοδιότητάς τους βεβαιώνουν την παράβαση και ενημερώνουν την Προϊσταμένη τους Λιμενική Αρχή. Από την υπηρεσία αυτή (Λιμεναρχείο) εκδίδεται απόφαση που υπογράφεται από τον Προϊστάμενο της Λιμενικής Αρχής και στην οποία αναφέρεται η παράβαση ή οι παραβάσεις, ο αριθμός των ημερών προσωρινής αφαίρεσης της άδειας και των πινακίδων κυκλοφορίας του φορτηγού αυτοκινήτου ιδιωτικής χρήσης (Φ.Ι.Χ.) καθώς και το ποσό του Διοικητικού προστίμου. 3.2.Για την αφαίρεση της άδειας κυκλοφορίας και των πινακίδων κυκλοφορίας κοινοποιείται η παραπάνω απόφαση στην αρμόδια Αστυνομική Αρχή του τόπου κατοικίας του παραβάτη (επ’ ονόματι του οποίου έχει εκδοθεί η άδεια κυκλοφορίας του Φ.Ι.Χ. αυτοκινήτου), η οποία και αφαιρεί αμέσως τα στοιχεία κυκλοφορίας και τα φυλάττει μέχρι τη λήξη της ποινής. 3.3.Ο τρόπος καταβολής του προστίμου από τον υπόχρεο και η επιστροφή των στοιχείων κυκλοφορίας πραγματοποιούνται με τη διαδικασία των παρ. 1,3 και 1,4 του Κεφ. Β της παρούσας. 3.4.Τελωνειακές Αρχές. Οι τελωνειακές αρχές, σε περίπτωση που διαπιστώσουν παραβάσεις του άρθρ. 3 του Νόμ. 1959/91, στη ζώνη αρμοδιότητάς τους, σε φορτηγά ιδιωτικής χρήσης αυτοκίνητα που επιτρέπεται να διενεργούν διεθνείς μεταφορές σύμφωνα με τις διατάξεις της Φ205/68/1/83 (220 Β) κανονιστικής απόφασης, βεβαιώνουν την παράβαση ή τις παραβάσεις, επιβάλλουν τις ποινές (αριθμός ημερών προσωρινής αφαίρεσης κυκλοφορίας, ύψος διοικητικού προστίμου) και εισπράττουν τα πρόστιμα. Επίσης ενημερώνουν την αρμόδια Αστυνομική Αρχή του τόπου κατοικίας του παραβάτη (επ’ ονόματι του οποίου έχει εκδοθεί η άδεια κυκλοφορίας του Φ.Ι.Χ. αυτ/του) ή του τόπου που έχει έδρα η Επιχείρηση (επ’ ονόματι της οποίας έχει εκδοθεί η άδεια κυκλοφορίας του Φ.Ι.Χ. αυτ/του), η οποία και αφαιρεί αμέσως τα στοιχεία κυκλοφορίας και τα φυλάττει μέχρι τη λήξη της ποινής. Εξυπακούεται ότι επιτρέπεται η διενέργεια διεθνών μεταφορών από τα Φ.Ι.Χ. αυτοκίνητα μόνο όταν πληρούνται οι όροι και προϋποθέσεις των άρθρ. 15 και 17 της Καν. απόφασης Φ205/68/1/83 (220 Β΄). Τα στοιχεία κυκλοφορίας επιστρέφονται στον κάτοχο του Φ.Ι.Χ. αυτοκινήτου εις τον εξουσιοδοτημένο εκπρόσωπο της επιχείρησης (εφόσον η άδεια κυκλοφορίας του Φ.Ι.Χ. αυτοκινήτου έχει εκδοθεί επ’ ονόματι Επιχείρησης), από την αρμόδια Αστυνομική Αρχή, μετά τη λήξη της ποινής, εφόσον τα παραπάνω πρόσωπα καταθέσουν το αποδεικτικό είσπραξης από την Τελωνειακή Αρχή του διοικητικού προστίμου. 4.Μικτά κινητά κλιμάκια ελέγχου. 4.1.Τα μικτά κινητά κλιμάκια ελέγχου συνιστώνται μετά από εισήγηση της αρμόδιας υπηρεσίας Συγκοινωνιών και συγκροτούνται ως εξής: α)Από έναν υπάλληλο της οικείας Υπηρεσίας Συγκοινωνιών. β)Από έναν υπάλληλο της οικείας Οικονομικής Εφορίας. γ)Από ένα όργανο τμήματος τροχαίας ή της Υπηρεσίας που ασκεί καθήκοντα τροχαίας. δ)Από έναν υπάλληλο άλλης δημόσιας υπηρεσίας, εφ’ όσον κατά την κρίση της Υπηρεσίας Συγκοινωνιών κρίνεται απαραίτητη η συμμετοχή του. Στα κλιμάκια αυτά δύναται να παρίσταται και εκπρόσωπος του τοπικού σωματίου επαγγελματικών αυτοκινητιστών. 4.2.Τα παραπάνω κλιμάκια, εκτός από τον έλεγχο παραβάσεων του άρθρ. 3 του Νόμ. 803/78/ (Α΄ 123), διαπιστώνουν και τις παραβάσεις του άρθρ. 3 του Νόμ. 1959/91 για τις οποίες συντάσσουν σχετική έκθεση την οποία αποστέλλουν στην οικεία Υπηρεσία Συγκοινωνιών. Η Υπηρεσία Συγκοινωνιών εκδίδει σχετική απόφαση που αναφέρει την παράδοση ή τις παραβάσεις, τον αριθμό των ημερών της προσωρινής ή οριστικής αφαίρεσης της άδειας κυκλοφορίας και των πινακίδων κυκλοφορίας του φορτηγού αυτοκινήτου ιδιωτικής χρήσης (Φ.Ι.Χ.) καθώς και το ποσό του διοικητικού προστίμου. 4.3.Για την αφαίρεση της άδειας κυκλοφορίας και των πινακίδων κυκλοφορίας κοινοποιείται η (Μετά τη σελ. 242,8950) Σελ. 242,8951 Τεύχος 1265-Σελ. 13 Φορτηγά αυτοκίνητα 21.Ε.δ.179 παραπάνω απόφαση στην αρμόδια Αστυνομική Αρχή του τόπου κατοικίας του παραβάτη, (επ’ ονόματι του οποίου έχει εκδοθεί η άδεια κυκλοφορίας του Φ.Ι.Χ. αυτοκινήτου) ή του τόπου που έχει έδρα η επιχείρηση (επ’ ονόματι του οποίου έχει εκδοθεί η άδεια κυκλοφορίας του Φ.Ι.Χ. αυτοκινήτου), η οποία και αφαιρεί αμέσως τα στοιχεία κυκλοφορίας και τα φυλάττει μέχρι τη λήξη της ποινής. 4.4.Ο τρόπος καταβολής του προστίμου από τον υπόχρεο και η επιστροφή των στοιχείων κυκλοφορίας πραγματοποιούνται με τη διαδικασία των παρ. 1.3. και 1.4. του κεφαλαίου Β΄ της παρούσας. 5.Εξυπακούεται ότι σε κάθε περίπτωση προσωρινής ή οριστικής αφαίρεσης άδειας κυκλοφορίας Φ.Ι.Χ. αυτοκινήτου θα ενημερώνεται σχετικά η αρμόδια Υπηρεσία Συγκοινωνιών η οποία έχει εκδόσει την άδεια κυκλοφορίας (κοινοποίηση της σχετικής απόφασης). 6.Επίσης στους παραβάτες (κάτοχοι ή οδηγοί Φ.Ι.Χ. αυτοκινήτων) των διατάξεων της παρούσας επιβάλλονται και οι προβλεπόμενες κυρώσεις από το άρθρ. 3 του Νόμ. 803/78 (Α΄ 123). ΚΕΦΑΛΑΙΟ Γ΄ Παραβάσεις και Ποινές 1.Για τις αναφερόμενες παρακάτω απαγορεύσεις ισχύουν οι κατά περίπτωση, ποινές: α)Η μεταφορά με Φ.Ι.Χ. αυτοκίνητα, έστω και δωρεάν υλικών και αντικειμένων που δεν εμπορεύονται ή παράγουν ή εξάγουν η εισάγουν ή εξορυγνύουν κ.λ.π. (παρ. 1α του άρθρ. 1 του Νόμ. 1959/91), οι επιχειρήσεις ή ο επαγγελματίας 30 ημέρες προσωρινή αφαίρεση άδειας και πινακίδων κυκλοφορίας 50.000 δρχ. διοικητικό πρόστιμο. β)Η μεταφορά με Φ.Ι.Χ. αυτοκίνητα αγαθών άλλων από εκείνα που αναγράφονται στην άδεια κυκλοφορίας, 20 ημέρες προσωρινή αφαίρεση άδειας και πινακίδων κυκλοφορίας. 30.000 δρχ. διοικητικό πρόστιμο. γ)Η χρησιμοποίηση του Φ.Ι.Χ. αυτοκινήτου για σκοπό διάφορο από εκείνο για τον οποίο χορηγήθηκε η άδεια κυκλοφορίας του. 20 ημέρες προσωρινή αφαίρεση άδειας και πινακίδων κυκλοφορίας. 50.000 δρχ. διοικητικό πρόστιμο. Σελ. 242,8952 Τεύχος 1265-Σελ. 14 δ)Η με οποιονδήποτε τρόπο παραχώρηση της χρήσης του Φ.Ι.Χ. αυτοκινήτου σε τρίτο πρόσωπο, νομικό ή φυσικό, πλην κοινοπραξίας, στην οποία συμμετέχει εξαρχής ο ιδιοκτήτης του αυτοκινήτου. 20 ημέρες προσωρινή αφαίρεση άδειας και πινακίδων κυκλοφορίας. 50.000 δρχ. διοικητικό πρόστιμο. ε)Η με οποιονδήποτε τρόπο είσπραξη κομίστρου για εκτελούμενες με Φ.Ι.Χ. αυτοκίνητο μεταφορές. 40 ημέρες προσωρινή αφαίρεση άδειας και πινακίδων κυκλοφορίας. 100.000 δρχ. διοικητικό πρόστιμο. ζ)Η μεταφορά προσώπων πλην του οδηγού και ενός συνοδηγού ή βοηθού οδηγού (με εξαίρεση τις περιπτ. α και β της παρ. 2 του άρθρ. 3 του Νόμ. 1959/91). 20 ημέρες προσωρινή αφαίρεση άδειας και πινακίδων κυκλοφορίας. 30.000 δρχ. διοικητικό πρόστιμο. η)Σε περίπτωση άσκησης αποκλειστικής εμπορίας από τον επαγγελματία ή την επιχείρηση χωρίς παραγωγή αγαθών, απαγορεύεται η μεταφορά και γενικά αγαθών και αντικειμένων από τον τόπο παραγωγής απ’ ευθείας στον πελάτη (Για Φ.Ι.Χ. αυτοκίνητα μικτού βάρους πάνω από 4 τόννους). 30 ημέρες προσωρινή αφαίρεση άδειας και πινακίδων κυκλοφορίας. 50.000 δρχ. διοικητικό πρόστιμο. 21.Ε.δ.179 Φορτηγά αυτοκίνητα Ειδικά για τα Φ.Ι.Χ. αυτοκίνητα βυτιοφόρα μεταφοράς υγρών καυσίμων που ανήκουν σε Εταιρείες εμπορίας πετρελαιοειδών πρέπει να συντρέχουν και τ’ αναφερόμενα στις υποπεριπτώσεις 1, 2, 3 και 4 της περιπτ. η του άρθρ. 3 του Νόμ. 1959/91 και σε περίπτωση διαπίστωσης οποιασδήποτε από τις παραπάνω παραβάσεις αφαιρείται η άδεια και πινακίδες κυκλοφορίας του Φ.Ι.Χ. αυτοκινήτου και η Εταιρεία δεν έχει δικαίωμα να κυκλοφορήσει νέο Φ.Ι.Χ. για χρονικό διάστημα ενός έτους. 30 ημέρες προσωρινή αφαίρεση άδειας και πινακίδων κυκλοφορίας. 50.000 δρχ. διοικητικό πρόστιμο. θ)Σε περίπτωση που διαπιστωθεί κυκλοφορία Φ.Ι.Χ. αυτοκινήτου με προσωρινή άδεια μετά την πάροδο διμήνου από τη λήξη της αδείας. Οριστική αφαίρεση της άδειας και πινακίδων κυκλοφορίας. 100.000 δρχ. διοικητικό πρόστιμο. 1)Σε περίπτωση που διαπιστωθεί κυκλοφορία Φ.Ι.Χ. αυτοκινήτου: ια)Με προσωρινή ή οριστική άδεια κυκλοφορίας εφόσον έχουν πάψει να συντρέχουν οι προϋποθέσεις χορήγησης της, και ιβ)Εφόσον έχει διακοπή η λειτουργία της επιχείρησης για οποιονδήποτε λόγο. Οριστική αφαίρεση της άδειας και πινακίδων κυκλοφορίας 100.000 δρχ. διοικητικό πρόστιμο. 2.Σε περίπτωση που διαπιστώνονται παραπάνω από μία παράβαση στο ίδιο Φ.Ι.Χ. αυτοκίνητο επιβάλλονται οι ανώτερες ποινές. 40 ημέρες προσωρινή αφαίρεση άδειας και πινακίδων κυκλοφορίας. 100.000 δρχ. διοικητικό πρόστιμο. ΚΕΦΑΛΑΙΟ Δ΄ Τα Υπουργεία Δημόσιας Τάξης και Εμπορικής Ναυτιλίας εξουσιοδοτούνται για την έκδοση διοικητικών πράξεων προς υλοποίηση των διατάξεων της παρούσας. ΚΕΦΑΛΑΙΟ Ε΄ Η ισχύς της παρούσας αρχίζει από τη δημοσίευσή της στην εφημερίδα της Κυβερνήσεως και με αυτή δεν προκαλείται δαπάνη σε βάρος του Κρατικού Προϋπολογισμού.